
Rīgā 2023. gada 31. janvārī (prot. Nr. 5 23. §)
Grozījumi Ministru kabineta 2012. gada 18. decembra noteikumos Nr. 943 "Ārstniecības personu sertifikācijas kārtība"
Izdoti saskaņā ar Ārstniecības likuma 
29.panta pirmo daļu
· Izdarīt Ministru kabineta 2012. gada 18. decembra noteikumos Nr. 943 "Ārstniecības personu sertifikācijas kārtība" (Latvijas Vēstnesis, 2013, 1. nr.; 2017, 26., 184. nr.; 2020, 112. nr.) šādus grozījumus:
· 1. Izteikt 49. punktu šādā redakcijā:
· "49. Resertifikācija, izņemot šo noteikumu 64.1 un  65. punktā minēto gadījumu, netiek piemērota, ja:
· 49.1. iesniedzot šo noteikumu 47. punktā minētos dokumentus, ir beidzies derīguma termiņš sertifikātam attiecīgajā pamatspecialitātē, apakšspecialitātē, papildspecialitātē vai ārstnieciskajā vai diagnostiskajā metodē;
· 49.2. ārstniecības persona sertifikāta derīguma termiņa laikā profesionālo darbību sertifikātā norādītajā pamatspecialitātē, apakšspecialitātē, papildspecialitātē vai ārstnieciskajā vai diagnostiskajā metodē Latvijā vai kādā no Eiropas Savienības dalībvalstīm ir veikusi mazāk nekā trīs gadus."
· 2. Papildināt ar 64.1 punktu šādā redakcijā:
· "64.1 Ja resertificējamai ārstniecības personai ir šo noteikumu 49.2. apakšpunktā norādītie apstākļi vai ārstniecības personai atsaka resertifikāciju, pamatojoties uz šo noteikumu 61.3. apakšpunktu, bet ārstniecības persona ir ieguvusi šo noteikumu 52.1. apakšpunktā norādīto tālākizglītības punktu skaitu, ārstniecības personai sertifikāta iegūšanai šo noteikumu IV nodaļā minētajā resertifikācijas kārtībā ir jākārto praktisko iemaņu pārbaude, jāiesniedz šo noteikumu 47.1. apakšpunktā minētais dokuments, dokuments (kopija), kas apliecina valsts valodas prasmi (ja to nosaka Valsts valodas likums), un sertifikāta kopija, kā arī jāveic samaksa par resertifikāciju."

